Δανέζικα χριστουγεννιάτικα μπισκότα κανέλας: Jødekager
Οι Δανοί έχουν πολλά είδη χριστουγεννιάτικων μπισκότων. Τα συγκεκριμένα είναι σαν υπέροχες γιορτινές μπουκιές και είναι διακοσμημένα με κοπανισμένο αμύγδαλο.
330 γρ. αλεύρι για όλες τις χρήσεις , 250 γρ. βούτυρο αγελάδας κρύο, σε κυβάκια , 200 γρ. ζάχαρη λευκή, κρυσταλλική , 2 κρόκοι αυγών , 1 ασπράδι αυγού, χτυπημένο με ένα πιρούνι για το άλειμμα , 3 κουτ. σούπας ζάχαρη , 1 κουτ. σούπας κανέλα σε σκόνη, 50 γρ. αμυγδαλόψιχα ψιλοκομμένα
Για να φτιάξουμε Jødekager, ξεκινάμε τρίβοντας με τις ακρές των δαχτύλων μας ή σε έναν πολυκόφτη το αλεύρι με το βούτυρο έτσι ώστε να γίνει ένα μείγμα σαν ψίχουλα ή σαν τριμμένη παρμεζάνα (αν χρησιμοποιήσουμε έναν πολυκόφτη, πατάμε το κουμπί διακοπτόμενα).Προσθέτουμε τα 200 γρ. ζάχαρη και τους κρόκους και ζυμώνουμε για λίγο, μέχρι να σχηματιστεί μια λεία ζύμη.Την πλάθουμε σε μπαστούνι πάχους 5 εκ. Την τυλίγουμε σε λαδόκολλα και τη βάζουμε στο ψυγείο για 2-3 ώρες ή στην κατάψυξη για 1 ώρα.Προθερμαίνουμε τον φούρνο στους 200°C και στρώνουμε τη λαμαρίνα του φούρνου με λαδόκολλα.Βγάζουμε τη ζύμη από το ψυγείο και κόβουμε το μπαστούνι σε λεπτές φέτες.Τακτοποιούμε τα μπισκότα στο ταψί και τα αλείφουμε με το ασπράδι (το χτυπάμε πρώτα λίγο με ένα πιρούνι).Ανακατεύουμε τις 3 κουτ. σούπας ζάχαρη με την κανέλα και τα αμύγδαλα και πασπαλίζουμε τα μπισκότα.Ψήνουμε για 6-8 λεπτά, μέχρι να πάρουν ένα απαλό χρυσαφί χρώμα.
Αλεύρι (ζύμες),Αμύγδαλα,Ζάχαρη,Χριστούγεννα